एक दशक बीते राजीव तनेजा जी से पहली व्यक्तिगत मुलाकात हुए। पहली मुलाकात में मित्र ही नहीं परिवार के सदस्य बन जाने वाली शक्सियत के मालिक यूँ तो मुलाकात में धीर गंभीर ही रहते हैं और रहते भी हमेशा सपत्नीक ही हैं मगर लेखन में हास्य का जो ठहाका रहता है एवं पत्नी को मायके भेजने की आतुरता और हँसते हँसाते किसी विसंगति पर व्यंग्य के हथौड़े से ऐसा प्रहार कि आप थम कर सोचने को मजबूर हो जाते हैं कि क्या बात कह गये राजीव। उनको पढ़ने का अनुभव उनसे मेरी हर व्यक्तिगत मुलाकात से विपरीत ही रहा है। यह मेरा अपना उनसे 3 से 4 मुलाकातों का अनुभव है, किसी और का कुछ और हो तो पता नहीं।